पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। आरएएस मुख्य परीक्षा में पांचवे दिन मंगलवार को युवा विज्ञान के अभ्यर्थी बॉटनी च फिजिक्स कॉमर्स के एकाउंटेंसी तथा संस्कृत लिट्रेचर विषय की परीक्षा देने दोनों पारी में बड़ी संख्या में केंद्रों पर आए। दो पारी में आयोजित यह आरएएस परीक्षा शहर में शांतिपूर्वक संपन्न हुई।
आरएएस परीक्षा कंट्रोल रूम प्रभारी एडीएम सिटी राजेंद्रसिंह राठौड़ ने बताया कि राजस्थान राज्य एवं अधीनस्थ सेवाएं संयुक्त प्रतियोगिता परीक्षा (मुख्य परीक्षा-2012) के पांचवे दिन मंगलवार को बॉटनी प्रथम विषय की परीक्षा में कुल 148 के बैठने की व्यवस्था की गई थी। इनमें से117 उपस्थित हुए । एकाउंटेंसी प्रथम क ी परीक्षा के लिए 41 में से 34 अभ्यर्थी आए। वहीं फिजिक्स प्रथम विषय की परीक्षा देने 10 में से 7 युवा आए।
संस्कृत लिट्रेचर प्रथम में 60 में से 45 अभ्यर्थी पहली पारी में परीक्षा देने आए। दूसरी पारी बॉटनी द्वितीय की परीक्षा देने 148 में से 114 अभ्यर्थी आए। एकाउंटेंसी द्वितीय की परीक्षा देने 41 में से 34 आए। फिजिक्स द्वितीय की परीक्षा में 10 में से 7 तथा संस्कृति लिट्रेचर द्वितीय में 60 में 45 अभ्यर्थी ही आए। कंट्रोलरूम प्रभारी ने बताया कि मंगलवार को भी परीक्षा शांतिपूर्वक संपन्न हुई,किसी प्रकार की कोई अप्रिय घटना नहीं हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn